
ПРОТОКОЛ № 55
от 28.07.2026 година

Р Е Ш Е Н И Е  № 827
ОТНОСНО: Даване на съгласие за закупуване, доставка и монтаж на DR детекторен панел към звено „Рентген“ за нуждите на „ДКЦ 1– Враца“ ЕООД
ОБЩИНСКИ   СЪВЕТ
На основание чл. 21, ал. 1, т. 9 и ал. 2 от ЗМСМА и чл. 10, ал. 1, т. 22 от Наредбата за реда за упражняване на правата на собственост на община Враца в търговските дружества и при мотиви, изложени в предложението,   

РЕШИ:

1. Дава съгласие „Диагностично консултативен център-1 - Враца“ ЕООД, ЕИК 106514657, със седалище и адрес на управление: гр. Враца, бул. „Втори юни“ № 68, представлявано от управителя Светослав Арнаудов, да закупи със собствени средства, чрез разсрочено плащане DR детекторен панел за звено „Рентген“ на стойност 11 270.00 евро (единадесет хиляди двеста и седемдесет евро) без ДДС, съответно 13 524.00 евро (тринадесет хиляди петстотин двадесет и четири евро) с включен ДДС, съгласно приложения към писмо №2600-2110(1)/27.07.2026 г. проект на договор за покупко - продажба на детекторен панел марка „Viewrks“ модел VIVIX-S 3643FV за нуждите на ДКЦ-1 – Враца ЕООД“, като дава съгласие да бъде сключен по-горе посочения договор, Приложение 1 към настоящото решение.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 28: В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, Ир.Иванова, К.Кунгалов, Л.Петков, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов, Т.Петров и Цв.Николаева.
ПРОТИВ – 0 
ВЪЗДЪРЖАЛИ СЕ – 1: Б.Банчев.
ПРОЕКТЪТ ЗА РЕШЕНИЕ СЕ ПРИЕМА 
д-р владимир христов

Председател на Общински съвет – Враца
Вярно с оригинала

Нина Спасова

Гл.експерт за работа с общинските съветници

Д О Г О В О Р

З А   П О К У П К О – П Р О Д А Ж Б А

Днес ...07.2026 г. в гр. Враца, между:

1. „МЕДКОНСУЛТИНГ” ЕООД, дружество със седалище и адрес на управление: гр. София, 1407, ул. Козяк № 9, ет. 2, вписано в Търговския регистър при Агенция по вписванията с ЕИК BG175342920, тел.: 02/42 19 133, факс: 02/42 19 132, мейл contact@medconsulting.bg, представлявано от управителя Валентин Андреев Тафраджийски, наричано по-долу за краткост 

“ПРОДАВАЧ” от една страна

и

2. „ДКЦ-1-Враца ..“ ЕООД със седалище и адрес на управление: гр. Враца, бул. Втори юни  №.68 , вписано в Търговския регистър при Агенция по вписванията с ЕИК 106514657, представлявано от Светослав Арнаудов – Управител, наричано по-долу за краткост “КУПУВАЧ”, от друга страна

се сключи настоящият договор за следното:

І. ПРЕДМЕТ НА ДОГОВОРА

Чл. 1. ПРОДАВАЧЪТ продава, доставя, инсталира, въвежда в експлоатация, обучава и осигурява гаранционно сервизно обслужване на  Дигитален плосък панел марка Vieworks модел VIVIX-S 3643FV – WiFi, безжичен панел за дигитализиране на рентгенова уредба,  (заедно наричани по-долу за краткост „апаратурата”), подробно описани в Оферта № 1748-ХЙ/10.07.2026, неразделна част от настоящия договор, а КУПУВАЧЪТ купува апаратурата при цена и условия, посочени в същия.

ІІ. ЦЕНА И НАЧИН НА ПЛАЩАНЕ

Чл. 2. Стойността на апаратурата, предмет на настоящия договор възлиза на 11 270,00 Евро (единадесет хиляди двеста и седемдесет евро) без включен ДДС, съответно 13 524,00 Евро (тринадесет хиляди петстотин двадесет и четири евро) с включен ДДС, и напълно съответства на оферираната от ПРОДАВАЧА цена. Цената включва всички разходи по доставката, инсталация, привеждане в работно състояние, гаранционно сервизно обслужване и обучение за работа с апаратурата.
Чл. 3. /1/ Плащането по настоящия договор се осъществява чрез банков превод в Евро в полза на ПРОДАВАЧА по сметка:
Банка: ОББ Банка
IBAN: BG55UBBS81551000915468
BIC: UBBSBGSF
/2/ Плащането се извършва както следва -  50% до 5 работни дни след подписване на този договор, а остатъка разсрочено на равни вноски до края на 2026 година. При доставка Продавача следва да извърши пускане в експлоатация на апаратурата, и инструктиране на персонала за работа с нея, описани в Протокол за Пускане в експлоатация и Протокол за проведен инструктаж, подписани от двете страни.

/3/ Плащането ще се смята за извършено, когато посочената в ал. 1 на настоящия член сметка на ПРОДАВАЧА бъде заверена с цялата сума, като всички такси и комисионни са за сметка на КУПУВАЧА.

/4/ Собствеността върху апаратурата, предмет на настоящия договор преминава върху КУПУВАЧА от датата на последната вноска.

ІІІ. СРОК НА ДОСТАВКА

Чл. 4. Срокът на доставка на апаратурата по чл. 1 е до 40 (четиредесет) календарни дни, считано от подписване на договора.

ІV. МЯСТО НА ИЗПЪЛНЕНИЕ

Чл. 5. /1/ Апаратурата, предмет на настоящия договор се доставя и инсталира на посочения от КУПУВАЧА адрес: гр. Враца, ..................  № ...  и се предава на КУПУВАЧА или на изрично упълномощено от него лице, за удостоверяването на което страните подписват двустранен приемо-предавателен протокол.

/2/ Рискът от случайно погиване или повреждане на апаратурата по чл. 1 преминава върху КУПУВАЧА от момента на приемането й на мястото на получаване с приемо-предавателен протокол по чл. 5, ал. 1. 

V. ПРАВА И ЗАДЪЛЖЕНИЯ НА СТРАНИТЕ

Чл. 6. ПРОДАВАЧЪТ има следните права и задължения:

1. Да достави апаратурата по чл. 1 в уговорения срок, качество и принадлежности, съгласно настоящия договор.

2. ПРОДАВАЧЪТ има право да получи дължимата по договора цена, в договорените срокове и условия, съгласно чл. 3.

Чл. 7. КУПУВАЧЪТ има следните права и задължения:

1. Да приеме доставената в срок и на място апаратура по чл. 1.

2. Да заплати уговорената цена, в договорените срокове и условия, съгласно чл. 3.

VІ. ГАРАНЦИЯ

Чл. 8 /1/ Качеството на апаратурата, предмет на настоящия договор, следва да отговаря на техническите стандарти на производителя, което се удостоверява с декларация за съответствие.

/2/ Гаранционният срок на апаратурата съгласно посочената оферта е 24 (двадесет и четири) месеца за Плоския панел. Гаранционният срок на апаратурата започва да тече от датата на протокола за пускане в експлоатация, подписан от КУПУВАЧА и ПРОДАВАЧА. Гаранцията отпада, ако ПРОДАВАЧЪТ установи, че апаратурата е повредена поради инцидент, употреба не по предназначение, неправилна употреба, злоупотреба, необичайно тежко натоварване или неподходяща работна среда, неправилно съхранение, излагащо го на вредни механични, физични, химични и всякакви други увреждащи го влияния, както и във всички други случаи, упоменати от производителя.

/3/ Гаранционното сервизно обслужване включва профилактики на апаратурата съгласно предписанията на съответния производител.

VІІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

Чл. 9 /1/ КУПУВАЧЪТ може да предявява рекламации пред ПРОДАВАЧА за:

1. вид, количество, некомплектност на апаратурата по чл. 1 или други разлики с описанието в посочената оферта (явни недостатъци);

2. при констатиране на скрити недостатъци при употреба в гаранционния срок.

/2/ Рекламация за явни недостатъци се прави при приемането на апаратурата по чл. 1, като ПРОДАВАЧЪТ се задължава в едномесечен срок от рекламацията за своя сметка и риск да отстрани проблема.

/3/ КУПУВАЧЪТ е длъжен да уведомява писмено ПРОДАВАЧА за установени недостатъци по чл. 9, ал. 1, т. 2, незабавно в рамките на 24 (двадесет и четири) часа от констатирането им.

/4/ В рекламациите се посочва номера на договора, фабричен номер на апарата и детайлно описание на проблема. Към рекламациите се прилага копие от декларацията за съответствие, получено заедно с другите дължими документи по договора.

/5/ До 2 (два) работни дни от получаване на рекламацията, ПРОДАВАЧЪТ следва да отговори на КУПУВАЧА писмено и конкретно дали приема рекламацията или я отхвърля.

/6/ При приета рекламация за скрити недостатъци ПРОДАВАЧЪТ се задължава, по своя преценка, да ремонтира и/ или замени съответната част /апарат за своя сметка и риск в рамките до 20 (двадесет) работни дни от получаването й.

VІІІ. ОТГОВОРНОСТ ПРИ НЕИЗПЪЛНЕНИЕ

Чл. 10. /1/ В случай на забава за плащане на дължими от КУПУВАЧА суми, КУПУВАЧЪТ дължи на ПРОДАВАЧА неустойка в размер на 0,5 % /нула цяло и пет десети процента/ върху стойността на апаратурата по чл. 1 за всеки ден забава до датата на плащането, но не повече от 10% от продажната цена.

/2/ В случай на забава при изпълнение на задълженията на ПРОДАВАЧА относно апаратурата по чл.1 на този договор в уговорените срокове, ПРОДАВАЧЪТ дължи на КУПУВАЧА неустойка в размер на 0,5 % /нула цяло и пет десети процента/ върху стойността на стоката по чл.1 за всеки ден забава, но не повече от 10% от продажната цена.

ІХ. ФОРСМАЖОРНИ ОБСТОЯТЕЛСТВА

Чл. 11. /1/ Страните по настоящия договор не дължат обезщетения за понесени вреди и загуби, ако последните са причинени в резултат на непреодолима сила.

/2/ Ако страната, която е следвало да изпълни свое задължение по договора е била в забава, тя не може да се позовава на непреодолима сила.

/3/ “Непреодолима сила” по смисъла на този договор е непредвидимо и/или непредотвратимо събитие от извънреден характер, възникнало след сключването на договора.

/4/ Страната, засегната от непреодолима сила е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в 7–дневен срок от настъпването на непреодолимата сила. Непреодолимата сила се доказва от засегнатата страна със сертификат за форс-мажор, издаден по съответния ред от Българската търговско-промишлена палата - град София.

/5/ Докато трае непреодолимата сила изпълнението на задълженията и свързаните с тях насрещни задължения се спират.

/6/ Не представлява “непреодолима сила” събитие, причинено по небрежност или чрез умишлено действие на някоя от страните или техни представители и /или служители, както и недостига на парични средства на КУПУВАЧА.

Х. СПОРОВЕ

Чл. 12. Всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване, ще бъдат решавани според българските материални и процесуални закони от компетентния съд по реда на ГПК.

ХІ. ДРУГИ УСЛОВИЯ

Чл. 13. Действието и условията на настоящия договор могат да се изменят и допълват въз основа на сключено допълнително споразумение между страните, като неразделна част от настоящия договор.

Чл. 14 Всички съобщения между страните, свързани с изпълнението на този договор, са валидни, ако са направени в писмена форма и са подписани от упълномощените представители на ПРОДАВАЧА и на КУПУВАЧА.

Чл. 15. Обявените в настоящия договор адреси на страните представляват и адреси за кореспонденция между тях във връзка с възникналите въпроси по настоящия договор, като при промяна на адреса на някоя от страните, същата се задължава предварително или незабавно след промяната да уведоми другата страна. Ако не изпълни това си задължение, писмените уведомления до посочения в договора адрес се считат за връчени.
Чл. 16. Адресите на страните по договора са:

- на ВЪЗЛОЖИТЕЛЯ: „..............”, гр. Враца, ............  № 80,  имейл: ............@abv.bg , лице за контакт ...................

- на ИЗПЪЛНИТЕЛЯТ: гр. София, 1407, ул. Козяк № 9, ет. 2, мейл contact@medconsulting.bg, лице за контакт г-н Христо Йорданов, продуктов специалист

Чл. 17. За неуредените в настоящия договор въпроси се прилага действащото българско законодателство.

Настоящият договор се състави в два еднообразни екземпляра, по един за всяка от страните, и влиза в сила от датата на подписването му.

ПРОДАВАЧ:




       
КУПУВАЧ:

..................................



..............................................

Валентин Тафраджийски                                         .......................

Управител




                 Управител

Публикувано на: 31.07.2026 г.�Влиза в сила на 17.08.2026 г.

